Тәуелсіздік жылдарындағы білім беру жүйесінің жетістіктері

 Ел болдық,еркін болдық,астаналы,

 Енді кімнен қазағым жасқанады?!

 Тәуелсіз мемлекеттің шежіресі

 Қазақ елі атымен басталады.

 Қасымжомарт Тоқаев 2019 жылы 9-маусымда сайланды. Міне, сол жылдардан бастап елімізді басқарып келе жатыр.Биыл Ұлы Дала тарихында ерекше жыл. Бабалар ғасырлар бойы аңсап, арманы ақиқатқа айналған Тәуелсіздікке тура 33 жыл толады. Бұл – торқалы той, мерейлі мереке. Егемен елдің тарихы мен мәдениеті, ғылымы мен білімі, экономикасы мен саяси белестері, жалпы алғанда табыстары туралы бірнеше бағдарлама дайындады.

 Ширек ғасырда Қазақстан әлем мойындаған алдыңғы қатарлы мемлекетке айналып, барлық салаларда айтарлықтай оң өзгерістер болды. Елбасының сарабдал саясаты арқасында көсегеміз көгеріп, әлеуметтік-экономикалық және саяси реформаларды жүзеге асырды. Бүгінде өзімізді «Ұлы Даланың ұрпақтары» деп мақтанышпен айта аламыз. Бұл дегеніміз басты оқиғаларды еске алып, жеңістермен бөлісетін, табыстарымызға қуанатын кез. Қазақ елі – сонау Алтай-дан Пиренейге дейін билік еткен Еділ батырдың елі. Қазақ елі – асқан батырлығымен,ақыл парасаттылығымен Мысыр еліне билік жүргізген Бейбарыстың,Үндіні билеген Бабырдың елі. «Алтау ала болса ауыздағы кетеді, төртеу түгел болса төбедегі келеді», «Тұрған жерін тұрақтаған тұғыры берік ел едік,іргеміз ірікпей, бір жеңнен қол шығарып, атам қазақтың абыройын сақтайық!» деді Төле бабамыз. Кіші жүзден кісілігін танытқан Әйтеке би,Орта жүздің ордасын тіккен Қазыбек би Ұлы жүздің ақсақал биінің билігіне бас иіп елді біріктірді. «Жүзге бөлінгеннің жүзі күйсін»-, деді олар. Кең пейілді бауырмал халық бір тудың астында «Сабалақ Абылай» аталған Абылайды хан көтерді.

 Біздің Елбасы : «Бізге азаттық азаппен, арпалыспен келген.Тәуелсіздік тәуекелге түскен. Сондықтан да бұл бақытымыз ұзағынан сүйіндіреді деп сенеміз»,-дейді.

 Тойланып мың мереке,ұлыс күні,

 Құйылған шаңыраққа ырыс нұры.

 Халқымның бақыты үшін аз байлық па

 Тәуелсіз еліміздің тыныштығы.

 Сүйікті Отанымыз- Азат Қазақстан мәңгі құлпырып жайнай берсін, жарқырай берсін! Отанымыздың азаматы болайық, қорғауға әрқашан дайын тұрайық,азат елдің білікті, білімді,жігерлі азаматы болайық.

 Тәуелсіздік түскен жоқ қой аспаннан,

 Тарихы оның тым әріден басталған.

 «Бодандықтан құтқарам » деп елімді

 Талай боздақ қара жерді жастанған.

 Бұл күнге жету үшін ата-бабамыз қанын төкті,жанын берді, бүкіл жеріміздің тұтастығын сақтап ұрпақтан-ұрпаққа жеткізді.

Тәуелсіздік жылдарындағы Қазақстан тарихы еліміздің үлкен өзгерістер мен дамудың кезеңдерін қамтиды.1991жылы 16 желтоқанда Қазақстанның Тәуелсіздігі жарияланып,бұрынғы Кеңес Одағының құрамынан бөлініп шықты.Осыдан бастап еліміз өзінің саяси,экономикалық, әлеуметтік дамуында бірқатар маңызды қадамдар жасады.

1.Тәуелсіздіктің жариялануы:1991 жылғы 16 желтоқсанда Қазақстан Республикасы Жоғары Кеңесінің арнайы қаулысымен тәуелсіздігін жариялап,жаңа тарихының бастауы болды.Бұл кезеңде Қазақстан үшін ең маңызды міндеттердің бірі-халықаралық аренада өз орнын табу,өз мемлекеттілігін нығайту болды.

2.Саяси өзгерістер:1991 жылы Қазақстаннның тұңғыш Президенті болып Нұрсұлтан Назарбаев сайланды.Ол елдің саяси тұрақтылығын қамтамасыз етуге бағытталған реформаларды жүргізді.Сонымен қатар,еліміздің саяси жүйесінде демократияның дамуы, құқықтық мемлекет құру бойынша маңызды қадамдар жасалды.

3.Экономикалық даму:1990-2000 жылдар аралығында Қазақстанның экономикасы нарықтық экономикаға өту үшін бірқатар реформалар жүргізді.Бұған мемлекеттік меншікке негізделген экономикадан жекешелендіру мен кәсіпкерлік сектордың дамуына көшу жатады.Қазақстанның экономикасы сыртқы инвестициялар мен мұнай-газ секторындағы дамумен ерекшеленді.

4.Әлеуметтік даму:Тәуелсіздік жылдарында білім беру,денсаулық сақтау,мәдениет және спорт салаларында реформалар іске асырылды.Қазақ тілінің мәртебесі көтерілді,ұлттық мәдениет пен дәстүрлерді жаңғыртуға күш-жігер салынды.

5.Мәдени және ғылыми жаңалықтар:Қазақстанның тәуелсіздігі жылдарында қазақ халқының мәдени мұрасын сақтау және дамытуға арналған шаралар қабылданды. Қазақ халқының тарихи орындары мен ескерткіштеріне көп көңіл бөлінді.Сондай-ақ ғылым мен технологиялар саласында көптеген жетістктерге жетілді.

Қазақстанның тәуелсіздік жылдарындағы жолы қиын да күрделі болды,бірақ бұл кезең Қазақстанның халықаралық қоғамдастықта өзіндік орны бар,экономикалық және әлеуметтік тұрғыдан дамыған мемлекетке айналуына негіз қалады.

Қазақстанның 2024жылы цифрлық экономиканы дамыту мен инновациялық технологияларға көшуі жалғасты.Білім беру жүйесі де цифрландыру мен халықаралық стандарттарға сай келетін жаңа жүйелер мен жаңартылды. Тәуелсіз Қазақстанның белестері тәуелсіздігін алу жолындағы маңызды жетістіктер мен еліміздің әлемдік қауымдастықтағы орны мен дамуын көрсетті.

 Түркістан облысы,Жетісай ауданы,Қызылқұм ауылы №57 « Сарыарқа» жалпы білім беретін мектеп» коммуналдық мемлекеттік мекемесінің қазақ тілі мен әдебиеті пәні мұғалімі Серикова Айнур Халмахамбетовна